ત્રાસવાદીઓ ક્યા વિસ્તારમાંથી સરહદ પાર કરીને આવ્યા એ પણ એક મહત્ત્વનો પ્રશ્ન છે તેમાં એવું કહેવાયું છે કે ગુરદાસપુરના હુમલાખોર ત્રાસવાદીઓ જે રસ્તે આવ્યા હતા એ રાવી-બિયાસ નદીના રસ્તેથી આવ્યા હોવાનું અનુમાન સાચું ઠરી રહ્યું છે. તપાસકારોને એ નદી વિસ્તારમાં આતંકીઓએ પહેરેલા બૂટના નિશાન મળ્યા છે. પંજાબમાં માદક પદાર્થોનો કારોબાર કરનારાઓ આ માર્ગેથી હેરાફેરી કરે છે એ વાત પંજાબની સરકાર પણ જાણે છે. પંજાબમાં યુવાનોમાં માદક પદાર્થોના સેવનની સામાજિક સમસ્યા ગંભીર બની હોવા છતાં રાજ્ય સરકાર આ હેરાફેરી રોકવા કોઈ પગલાં ન લે એ આશ્ચર્યજનક છે.